stanford-oval/wikipedia huggingface dataset:
מכשיר פיננסי
מכשיר פיננסי מורכב

מכשיר פיננסי מורכב הוא מכשיר פיננסי הכולל שני מרכיבים: מרכיב הוני ומרכיב התחייבותי. דוגמה למכשיר מעין זה הוא אג"ח להמרה (איגרות חוב שניתן להמירה למניה של הישות המנפיקה), בתנאים מסוימים. אם התנאים מתקיימים, הישות המנפיקה נדרשת לחשב את מרכיב ההתחייבות על בסיס איגרת חוב דומה ללא מרכיב ההמרה. המרכיב ההוני (המייצג את אופציית ההמרה) הוא ערך שייר. חישוב זה יבוא לידי ביטוי בספרי החברה המנפיקה, ואילו בספרי החברה הרוכשת יוצג נכס אחד כרגיל.
לקריאה נוספת

רפי אלדור, אופציות, חוזים עתידיים וניהול סיכונים, שוק מעו"ף
יחידות מובחרות בצה"ל

לוחמי שייטת 13 מסתערים מן הים
לוחמי יחידת יהל"ם הקומנדו ההנדסי
לוחם סיירת גבעתי חמוש במיקרו־תבור, במלחמת חרבות ברזל
לוחמי יחידת שלדג- הקומנדו האווירי
מעגל היחידות המובחרות בצה"ל מאגד בתוכו את יחידות העילית, חטיבת הקומנדו, יחידות טקטיות מיוחדות ואת סיירות החי"ר.
הגדרות > כוחות מיוחדים

"המילון למונחי צה"ל", שהוציא לאור אגף ההדרכה ב-1988, מגדיר כך את הכוחות המיוחדים:
"כוחות בעלי הכשרה קרבית מגוונת הדורשת התמחות מיוחדת, שכרגיל אינה אפשרית גם ביחידות נבחרות. כוחות אלה הם בעלי רמה גבוהה במיומנויות בסיסיות של הצבא. ייעודם הוא לבצע מבצעים מיוחדים, ולכן הם מאורגנים, מצוידים ומאומנים לצורך זה ביחידות קטנות ורב תכליתיות. הם כפופים כפיפות קבועה למטה הכללי. או לחלופין, למפקדה הצבאית העליונה או למפקדת זירת מלחמה, או למפקדה ראשית. כגון, מפקדת כוחות האוויר או מפקדת כוחות הים. בזמנים שאינם זמן מלחמה, הם מופעלים בדרך כלל ביוזמת הממשלה ושר הביטחון או באישורם. יחידות מיוחדות נבדלות מיחידות נבחרות אחרות בכוח אדם, משלב האיתור והגיוס וכלה בתהליכי הכשרה ארוכים ומורכבים, כמו-גם בשימוש באמצעי לחימה ומערכות המפותחים במיוחד. ובנוסף, במבנה ארגוני שונה מיחידות רגילות."
היחידות המיוחדות הנמנות בכוחות המיוחדים בצה"ל הן: סיירת מטכ"ל, שייטת 13, יחידת שלדג, יחידה 669, יחידת מיתר, יחידת הניוד 5515, יחידת מורן, חטיבת עוז, יחידת עוקץ, יחידת הלוט״ר, יחידת רוכב שמיים, יחידת רפאים, יחידת יהל"ם.
הגדרות > יחידות נבחרות

מקובל כי ההגדרה ליחידות הללו היא "יחידות לוחמות" (שאינן "כוח מיוחד"), הניכרות ברמתן המבצעית הגבוהה ובאיכות ביצועים הבולטת לעומת יחידות דומות רגילות, כגון סיירת בחטיבת רגלים.
גיוס והכשרה

למסלול הגיוס, ההכשרה והשירות של היחידות המובחרות השונות, מספר מאפיינים אשר חלקם משותפים וחופפים, אך קיימים גם מאפיינים בלעדיים בהתאם לאופי וייעוד היחידה כמבואר במעט להלן:
היחידות המיוחדות הן התנדבותיות. המיועדים לשירות ביטחון (מלש"בים) המעוניינים לשרת ביחידות מובחרות, לרוב מאותרים על ידי צה"ל במהלך הליכי הגיוס על פי רצונם ועל פי התאמתם. במהלך "יום סיירות" ובמהלך הגיבושים ליחידות השונות, צה"ל מסנן את המועמדים כדי לברור את אלה מהם שיגשו למסלול ההכשרה.
חיילי היחידות המיוחדות מחויבים בדרך כלל בשליטה מעמיקה יותר בכל הנדבכים הבסיסיים של הלחימה, כגון: לוחמת חי"ר, רובאות וקליעה, ניווט, תנועה מבצעית ביחיד ובצוות, שימוש באמצעי לחימה שונים וגם באמצעים אחרים, שדאות, הסוואה צבאית, קרב מגע ואף בחוסן נפשי יוצא מן הכלל.
לאור המורכבות הגדולה של המשימות המבצעיות בהן לוחמי היחידות המיוחדות נוטלים חלק מרכזי, מסלולי ההכשרה ארוכים במיוחד, ומחייבים חתימה על התחייבות לשירות קבע. לפיכך, לוחמי סיירת מטכ"ל, שייטת 13, יחידת עוקץ, יהל"ם, יחידת שלדג, יחידת מיתר, יחידת רוכב שמיים, לוחמי חטיבת הקומנדו, היחידה הטקטית לחילוץ מיוחד (669), יחידת הניוד המטכ"לית ושייטת הצוללות מחויבים בשירות קבע. כך-גם שגרת שירות המילואים של חיילי היחידות המובחרות ושל קציניהן, זו עשויה להיות עמוסה יותר מאשר בכלל צה"ל.
זאת ועוד, כללי ביטחון המידע, מגבילים את החשיפה של היחידות המובחרות בכלל ושל היחידות המיוחדות בפרט לקהל הרחב. פרקים שלמים אודות הכשרתן ואודות פעילותן של היחידות המובחרות בשגרה ובחירום, עשויים להיות מסווגים כסודיים.
ראו גם

מתיל"ן
יחידות מיוחדות של שב"ס
לקריאה נוספת

אורי מילשטיין, "ההיסטוריה של הצנחנים – כרך ד', אביבי נעורים", הוצאת שלגי 1987.
יאיר אנסבכר, "כצל ציפור", הוצאת ידיעות אחרונות, 2009
הערות שוליים

↑  אג"מ-תוהד, המילון למונחי צה"ל, תל אביב: צה"ל, 1998
↑  אתר צה"ל, פלגת ארגמן
↑   Close-Quarter Combat, IDF Style, באתר צה"ל, 1 בפברואר 2022
↑  כגון מבצע תיבת נוח ("קארין איי"), מבצע ארבעת המינים (פרנקופ), מבצע חוק ברזל (ויקטוריה) ומבצע חשיפה מלאה
↑   אמיר בוחבוט‏, "מפלצת של יחידה": צפו בלוחמי יהל"ם באימון מסכם, באתר וואלה, 4 באוגוסט 2012
↑  רונן ברגמן, "ממה שאנחנו מבינים, התוכנית הייתה גדולה עוד יותר, וכללה משלוח חוליות מחבלים למרכז", באתר ynet, 13 באוקטובר 2023
↑  לוחם/ת אתגרים
↑  חוצים גבולות: הכירו את היחידה לאבטחה בחו"ל, באתר עכשיו 14, 10 במאי 2022
↑  תפקידים- לוחם קודקוד, באתר מתגיייסים
לוחמי יחידת דובדבן  בח'אן יונס במהלך מלחמת חרבות ברזל
לוחמי יחידת 'רפאים' במלחמת חרבות ברזל
בודרוס

| --- | --- |

מסגד בבודרוס
 טריטוריה:  הרשות הפלסטינית הרשות הפלסטינית
 נפה:  רמאללה ואל-בירה
 תאריך ייסוד:  לפני 1596
 גובה:  220 מטרים
 אוכלוסייה:  ‏
  ‑ בכפר:  1,790 (2016)
 קואורדינטות:  31°57′59″N 34°59′41″E﻿ / ﻿31.9664°N 34.9947°E﻿ / 31.9664; 34.9947
 אזור זמן:  UTC +2
  מפת מיקום  מפה מפורטת   (למפת גוש דן מוגדלת) בודרוס(למפת גוש דן רגילה) בודרוס(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בודרוס(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בודרוס  he tabBackground:;tabBorder:#aaa;defaultTab:0;
הפגנה בבודרוס, יום האדמה, מרץ 2012
בּ֫וּדְרוּס (בֻּ֫דְרֻס) (ערבית: بُدرُس) הוא כפר פלסטיני, הנמצא כ-30 קילומטרים צפון-מערבית לרמאללה, כ-6 קילומטרים צפונית למודיעין עילית, כמה מאות מטרים מהקו הירוק. יישובים סמוכים הם קיביה ונעלין ממזרח ובית נחמיה שבישראל ממערב. לפי נתוני הלשכה הפלסטינית המרכזית לסטטיסטיקה, מנתה אוכלוסיית הכפר כ-1,790 נפש באמצע שנת 2016.
שם הכפר

"בודרוס" הוא הגרסה הערבית לשם פטרוס, שמשמעו "סלע"; יישוב בשם פאטריס מוזכר בתוספתא.
היסטוריה

לפי עדויות ארכאולוגיות, מח'רבת בודרוס השוכנת כ-2 קילומטרים מערבית לכפר, אזור הכפר היה מיושב החל מהתקופה ההלניסטית בארץ ישראל.
היסטוריה > התקופה העותמאנית

ברשומות המס העות'מאני משנת 1596, תושבי הכפר שילמו מס על גידולי חיטה, שעורה, זיתים, גפנים, עיזים וכוורות דבורים. הכפר השתייך לנאחיית (נפת) לוד.
במסגרת הקרן לחקר ארץ ישראל משנת 1870 תועד היישוב ככפר קטן ובו שני אתרים קדושים ומטעי זיתים.
ב-11 בדצמבר 1917 כבשה הדיוויזיה ה-75 של הקורפוס ה-21 של הצבא הבריטי את הכפר וסביבתו.
היסטוריה > בתקופת המנדט הבריטי

בתקופת המנדט הבריטי השתייך הכפר לנפת רמלה.
במפקד 1922, שנערך על ידי שלטונות המנדט הבריטי, בבודרוס הייתה אוכלוסייה של 334 נפש, כולם מוסלמים. במפקד אוכלוסין 1931 של ארץ ישראל היו בכפר 98 בתים מאוכלסים, בהם התגוררו 430 תושבים, כולם מוסלמים.
בסקר הכפרים בשנת 1945 האוכלוסייה בכפר הייתה 510 מוסלמים, ושטח הקרקע הכולל של הכפר היה 7,935 דונם. אשר מתוכם הוקצו 636 לחקלאות שלחין, ו-2,412 לגידולי דגנים.
לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה הערבית.
במלחמת העצמאות יצב הלגיון הערבי  קו הגנה באזור הכפר והעביר תגבורות בדרך שעברה בכפר מאזור בית סירא למזרח השפלה.
במהלך "מבצע דני", בלילה שבין ה-17 ל-18 ביולי 1948 ניסה גדוד 44 של חטיבת אלכסנדרוני להרחיב את השליטה במזרח השפלה ולצורך כך החל בשעה 2:30 להפגיז את הכפר במרגמות כבדות ובתותחים. במקביל עלו לוחמים לחרבת ראס דליה והתבצרו בה. ביום למחרת תקפו שיריונית הליגיון את ראס דליה אך נהדפו.
לאחר הסכמי שביתת הנשק בתום מלחמת העצמאות ב-1949, עבר בודרוס משליטה בריטית לירדנית. בעקבות קביעת הגבול בין ירדן וישראל כ-300 מטר ממערב לכפר, איבד הכפר חלק מאדמותיו, שנמסרו לישראל במסגרת הסכמי שביתת הנשק עם ירדן ב-1949. ב-6 במאי 1949 נסוג הלגיון הירדני ממזרח לקו "בודרוס-קלקליה".
היסטוריה > בשלטון ירדן

באפריל 1951, קבוצה של חיילים ישראלים שסיירה לאורך הגבול טעתה בניווט והגיעה לפאתי הכפר. במקום החלו חילופי אש, הכוח הישראלי נסוג אך חייל פצוע נלקח בשבי. החייל, שלמה טובול, הוחזר לישראל לאחר כשלושה שבועות.
בלילה שבין 14 באוקטובר ל-15 באוקטובר 1953 הותקף הכפר כחלק מפעולת קיביה. בפעולת הסחה נורו כ-50 פגזים על הכפר, במטרה להסיח את תשומת לבו של הלגיון הירדני וכוח בפיקודו של אליהו (אלי) גוזני חסם את הכביש המוביל בינה לקיביה שמצפון, למנוע הגשת עזרה. מספר ימים אחר כך שוב התרחשו חילופי אש בין צה"ל ללגיון הירדני בכפר.
ב-27 באפריל 1954, הותקף הכפר בירי על ידי צה"ל וילדה בת 12 נפצעה.
היסטוריה > לאחר 1967

לאחר מלחמת ששת הימים הופקעו אדמות נוספות (אדמות שהיו בשטח ההפקר במובלעת לטרון). בסך הכל איבד הכפר כ-5,700 דונם מאדמותיו.
בתחילת שנות השמונים, הופקעו כ-200 דונם של שטחים חקלאיים ממערב ומדרום לכפר לצרוך שטחי אימונים של מתקן אדם ("שטח אש 203" ו"שטח אש 204") והכביש המוביל מהכפר מערבה נחסם לתנועה.
בשנת 2003 החלה בניית גדר ההפרדה על אדמות הכפר הנותרות, כך שהייתה עתידה להותיר כחמישית מהן בצדה המערבי (ה"ישראלי"). החל מנובמבר אותה שנה הובילו תושביו מאבק בשיתוף פעילי שמאל ישראלים ובינלאומיים, שכלל הפגנות, קמפיין ציבורי ועתירות משפטיות. בעקבות המאבק הוצא צו להפסקת העבודות ותוואי הגדר שונה, כך שרק 97 דונם מאדמות הכפר יופקעו.
ב-15 בינואר 2013, נהרג סמיר עווד, תושב הכפר בן 16, מירי חי של חיילים ליד גדר ההפרדה בסמוך לבודרוס. מתחקיר שערך צה"ל עלה כי על אף שלחיילים לא נשקפה בשום שלב סכנה הם ירו בעווד שלוש פעמים, בניגוד מוחלט[דרושה הבהרה] להוראות הפתיחה באש[דרוש מקור][מפני ש...]. ב-31 בדצמבר 2015 הוגש כתב אישום נגד מפקד הכוח וחייל, בגין "מעשה פזיזות ורשלנות". ביוני 2018 דווח כי הפרקליטות מתכוונת לחזור בה מכתב האישום, לאחר שההגנה טענה לאכיפה בררנית נגדם, כיוון שחיילי צה"ל שביצעו דברים דומים לא הועמדו לדין.
הסרט בודרוס

בשנת 2010 הופק סרט תיעודי בשם "בודרוס" המגולל את סיפור מאבק הכפר נגד תוואי גדר ההפרדה. הסרט מתמקד בדמותו של מנהיג מקומי, עייד מורר, המאחד את כל הכוחות הפוליטיים בכפר – פת"ח, חמאס והחזית העממית – עם מפגינים ישראלים ובין-לאומיים, למאבק עממי לא-חמוש נגד הגדר. בפברואר 2010 זכה הסרט במקום השני בקטגוריית חביב הקהל בפסטיבל ברלין.
TSG IT

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 תקופת הפעילות:  1975–הווה (כ־50 שנה)
 מיקום המטה:  תל אביב-יפו 
 משרד ראשי:  אור יהודה
 שליטה בחברה:  פורמולה מערכות והתעשייה האווירית
 מוצרים עיקריים:  תוכנה לשימושים ביטחוניים
 שווי שוק:  400 מיליון ש"ח (16 במרץ 2025)
 יו"ר:  בועז לוי
 מנכ"ל:  אריק קילמן
 עובדים:  500+
  
 www.tsgitsystems.com
 
TSG IT מערכות מתקדמות בע"מ היא חברה ציבורית ישראלית העוסקת בפיתוח תוכנה, בעיקר לשימושים ביטחוניים: מערכות שליטה ובקרה, מודיעין, הגנת המולדת וסייבר.
החברה עוסקת גם בשדרוג ערים ל"ערים חכמות" ומתמחה בהקמת מוקדי שירות (Call Centers).
היסטוריה

חברת טכם - טכנולוגיה מתקדמת, שהייתה מראשוני בתי התוכנה בישראל, כללה גם פעילות של פיתוח תוכנה עבור מערכת הביטחון הישראלית, וב-1975 הוקמה במסגרתה חטיבת TSG. עם הקמתה של נס טכנולוגיות, כמיזוג של טכם ובתי תוכנה נוספים, נכללה הפעילות עבור מערכת הביטחון בחטיבת Ness TSG, שביוני 1999 הפכה לחברה בת של נס טכנולוגיות בשם  נסטק טכנולוגיות מתקדמות (1999) בע"מ. שם ההחברה שונה פעמים אחדות, עד שבספטמבר 2019 נקבע שמה הנוכחי, TSG IT מערכות מתקדמות בע"מ. צוות של החברה זכה בשנת 2005 בפרס ביטחון ישראל, על השתתפותו ב"פיתוח מערכת מודיעין חוזי מתקדמת ביותר מבחינה טכנולוגית ובעלת יכולת ייחודית בלוחמה בטרור".
ביוני 2014 נרכש עיקר הפעילות של נס בישראל, שרוכז בחברת "נס א.ט.", על ידי חברת חילן. העסקה לא כללה את Ness-TSG, ששינתה את שמה לחברת TSG IT Advanced Systems ובינואר 2016 נמכרה לפורמולה מערכות והתעשייה האווירית, בחלקים שווים, תמורת 50 מיליון דולר. יו"ר החברה מאז רכישתה הוא בועז לוי. מנכ"ל החברה במשך שנים טרם רכישתה היה מיכאל זינדרמן, והוא המשיך בתפקידו גם לאחר רכישתה. ביולי 2021 החליף אותו אריק קילמן.
עם לקוחות החברה נמנים צה"ל, משטרת ישראל, וצבאות וגופי ביטחון מחוץ לישראל. החברה מציעה שירותים גם ללקוחות אזרחיים, בהם תוכנה לרשויות מקומיות בתחומי שליטה ובקרה ועיר חכמה. בשנת 2023 הגיעו כ-70% מהכנסות החברה מהשוק הביטחוני וכ-30% - מהשוק האזרחי.
מרבית מיזמי החברה אינם מתפרסמים. בין היתר לקחה TSG חלק בהקמת מערכות "טירת האגם", "פותר שמיים" ו"שוע"ל" עבור צה"ל, מערכת שליטה ובקרה בשם "מגדלור" בחברת החשמל ומערכת שליטה ובקרה בעיריית מודיעין-מכבים-רעות.
ביוני 2017 נמנתה החברה עם החברות הזוכות במכרז של משרד הביטחון, שהוא מכרז ה-IT הגדול בתולדות צה"ל, להעתקת תשתיות המחשוב של צה"ל ואיחודן למרכזי מחשוב באזור באר שבע.
תוך כדי מלחמת חרבות ברזל נחשפו פרויקטים נוספים בפיתוח החברה.
עקב הצורך להתמודד עם תופעת הכטב"מים, TSG חשפה מערכת בפיתוח שתסייע בעניין.
נחשפה מערכת "מגדל אש" שגם זכתה ב-פרס ביטחון ישראל. המערכת מותקנת במטוסי "צופית" של חיל האויר.
ב-30 ביולי 2024 הונפקו מניות החברה בבורסה לניירות ערך בתל אביב לפי שווי של 400 מיליון ש"ח לפני הכסף.
היסטוריה > חברות בנות

בשנת 2013 רכשה החברה את חברת קיו.ריטי קוואליטי סקיוריטי סולושמס בע"מ, וזו מרכזת את פעילות הסייבר ופעילות המוקדים הטלפוניים של החברה.
ביולי 2022 השלימה החברה רכישת 51% מחברת EPR מערכות בע"מ, העוסקת בתוכנה לרשויות מקומיות, ובפברואר 2023 מימשה אופציה לרכישה של 9% נוספים מ-EPR.
בינואר 2023 רכשה החברה את מלוא הבעלות בחברת בר טכנולוגיות (ד.ש.) בע"מ, העוסקת באספקה והטמעה של מערכות מידע ומתן שירותי ייעוץ בתחום המקרקעין, בהיבטי תכנון הנדסי, תכנון עיר, תכנון נכסים, לרשויות מקומיות בישראל ולגופים נוספים.
בנובמבר 2024 רכשה TSG את חברת ARTS המספקת מערכות אלקטרוניות לבדיקת חומרה ותוכנה בזמן אמת למגזר הביטחוני.
בדצמבר 2024 רכשה TSG את חברת Puzzle המתמחה בניהול פרויקטים מורכבים לשוק הביטחוני והאזרחי.
הערות שוליים

1 2 3 4 5  טיאסג'י איטי מערכות מתקדמות בע"מ - תשקיף להשלמה, באתר "מאיה"
↑  אלי שמעוני, נס ואלאופ - בין מקבלות פרס ביטחון ישראל, באתר ynet, 13 ביולי 2005;
פרס ביטחון ישראל לצוותים של 'המוסד' וחמ"ן, מבט מל"מ 43, דצמבר 2005, עמ' 28
↑  חילן טק רוכשת את נס ישראל מקרן CVCI ב-42 מיליון דולר, באתר גלובס, 22 ביוני 2014
דוח תקופתי ושנתי לשנת 2014, עמודים 5, באתר מאי"ה של הבורסה לניירות ערך
↑  יוסי הטוני, ‏התעשייה האווירית ופורמולה רוכשות את TSG ב-50 מיליון דולר, באתר "אנשים ומחשבים", 14 בינואר 2016
↑  מיכאל זיינדרמן, נשיא ומנכ״ל TSG מדבר היום על המחר, בערוץ יוטיוב של פארק עתידים
↑  עמי רוחקס דומבה, פורמולה ותעשייה אווירית מחליפות מנכ״ל בחברת TSG, באתר "ישראל דיפנס", 13 ביולי 2021
↑   עמרי זרחוביץ', תע"א ופורמולה רוכשות את הזרוע הצבאית של נס טכנולוגיות ב-50 מיליון דולר, באתר TheMarker‏, 14 בינואר 2016
↑  אתר tsgunicipal
↑  יהודה קונפורטס, ‏TSG תתקין מערכת שו"ב חכמה בעיריית מודיעין מכבים רעות, באתר "אנשים ומחשבים", 20 בפברואר 2020
↑  המרדף אחרי נ"צ מדויק, באתר "ישראל דיפנס", 19 במאי 2014
↑  עמי רוחקס דומבה, כך מיישם פיקוד העורף את השליטה והבקרה בימי קורונה, באתר "ישראל דיפנס", 19 באפריל 2020
↑  יוסי הטוני, ‏בעקבות הסופה: חברת החשמל הטמיעה מערכת שו"ב לניהול צוותי החירום; ההיקף: 12 מיליון שקלים, באתר "אנשים ומחשבים", 23 בדצמבר 2014
↑  יהודה קונפורטס, ‏TSG תתקין מערכת שו"ב חכמה בעיריית מודיעין מכבים רעות, באתר "אנשים ומחשבים", 20 בפברואר 2020
↑  הזוכות במכרז הענק של צה"ל בנגב: התעשייה האווירית, TSG וליידוס, באתר אנשים ומחשבים, 2017
↑  ניר טל, התעשייה האווירית תוביל את פרויקט העתקת מערך התקשוב של צה"ל, באתר כלכליסט, 26 ביוני 2017
↑   אסף לבנון, טכנולוגיה חדשנית לזיהוי ונטרול כטב"מים עוינים, באתר TheMarker‏, 4 בדצמבר 2024
↑  https://www.israeldefense.co.il/node/60716
↑  גולן חזני, TSG של התעשייה האווירית ופורמולה הונפקה בת"א לפי שווי של 400 מיליון שקל, באתר כלכליסט, 31 ביולי 2024
↑  TSG, שבבעלות פורמולה והתעשייה האווירית, רכשה שליטה בחברה נוספת, באתר אייס, 2 במאי 2022
↑  TSG רוכשת 2 חברות בשווי כולל של כ-100 מיליון שקלים, באתר אייס, 1 בפברואר 2023
↑   יוסף חרש, חברת TSG רוכשת את חברת ARTS בכ-21 מיליון שקל, באתר TheMarker‏, 22 ביולי 2024
↑  יוסי הטוני, ‏TSG רוכשת את פאזל ב-29 מיליון שקלים, באתר "אנשים ומחשבים", 15 בדצמבר 2024
פדיה

| --- | --- |

מדינה: ישראל ישראל
מחוז: המרכז
מועצה אזורית: גזר
גובה ממוצע: ‎99 מטר
תאריך ייסוד: 1951
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 937 תושבים
    - מתוכם, תושבי ישראל: 848 תושבי ישראל
 מפת מיקום  מפה דינמית   (למפת גוש דן מוגדלת) פדיה(למפת גוש דן רגילה) פדיה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פדיה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פדיה31°51′29″N 34°52′58″E﻿ / ﻿31.8580862235866°N 34.8826962237403°E﻿ / 31.8580862235866; 34.8826962237403  heמפת היישובים של מועצה אזורית גזר באדום - פדיה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

פְּדָיָה הוא מושב באזור השפלה, משתייך לתנועת המושבים ושייך למועצה האזורית גזר. המושב נמצא כ- 6 קילומטר דרומית מזרחית לרמלה בין כביש 6 (הנמצא ממערב לישוב) וכביש 44 (הנמצא ממזרח לישוב). מצפון לפדיה המושב פתחיה ומדרום לו הקיבוץ חולדה.
מקור השם

השם פדיה נלקח מספר מלכים ב פרק כ"ג, פסוק ל"ו, שם הוא מופיע כשם פרטי: "בן עשרים וחמש שנה יהויקים במלכו ואחת עשרה שנה מלך בירושלם ושם אמו זבידה [זבודה] בת פדיה מן רומה".
היסטוריה

היישוב הוקם בשנת 1951 על אדמות שנרכשו על ידי קק"ל ויושב על ידי עולים מעיראק.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  שם זה נפוץ בספר נחמיה, שם יש כמה שנקראו בשם זה, ג, כה; ח, ד; יא, ז; יג, יג.
| --- | --- |
בקרת זהויות :  NLI: 987007588151005171 
ערך זה הוא קצרמרבנושא מושבים. אתם מוזמנים לתרום לוויקיפדיה ו.
מפטגון

| --- | --- |


בית המלאכה בפארק התעשייה קריית גת
 נתונים כלליים
 תקופת הפעילות:  1959–הווה (כ־66 שנים) 
 משרד ראשי:  נתניה
 בעלות:  תומר הררי
 מוצרים עיקריים:  ניהול פרויקטים, תכנון והנדסה
 מנכ"ל:  תומר הררי
 עובדים:  450
  
 אתר מפטגון 
קבוצת מפטגון (באנגלית: Meptagon) מספקת שירותים בתחומי תהליכי יזום, תכנון, ביצוע ובקרה של פרויקטים אלקטרו מכניים בתעשייה. מגוון השירותים של החברה כוללים: ניהול פרויקטים והקמה, EPCM, הנדסת תהליך, שרותי קבלנות אלקטרו מכניקה, אחזקה מפעלית ואספקת הציוד.
מפטגון עוסקת משנת 1959 בבניית מפעלים בתעשייה התהליכית בישראל. מאז 1993 החברה נסחרה בבורסה לניירות ערך בתל אביב, נרכשה על ידי חברה אמריקאית ונרכשה חזרה על ידי בני המשפחה אשר ייסדו את החברה. מאז, התפתחה והתרחבה לתחומים נוספים:
בשנת 2009 רכשה את חברת עין דור מערכות (2009) בע"מ המספקת ציוד לחדרים נקיים ופתרונות לבקרת זיהום.
חברת .IN.P.C הצטרפה לקבוצה בשנת 2016, על מנת לספק ציוד מקצועי לתעשייה.
בנוסף, לקבוצה מיזמים בתחום איכות הסביבה ושיתופי פעולה עם חברות כגון: Trans Bio Diesel ו-  Meptagon Green.
בשנת 2018 קבוצת מפטגון רכשה בעלות על 2 חברות נוספות בתחום הביטחוני-
חברת מגם בטיחות המתמחה בייצור מוצרי גומי ומוצרים שונים לתעשייה הביטחונית וחברת TGM המספקת אריזה עבור חברות וגופים ביטחוניים.
אף שהתחילה כחברה קבלנית לעבודת ביצוע, כיום יודעת לתת מענה כולל של ניהול פרויקטים, תכנון והנדסה, טכנולוגיות מתקדמות-בכלל זה בקרה ואוטומציה, מערכות ביטחון ואינטגרציה וגם פתרונות תוכנה וסייבר, ביצוע ותחזוקה לתעשיות שונות, חשמל, מיכשור ובקרה ואף עבודות מורכבות בתחום המיקרואלקטרוניקה. כל אלו מתבססים על עובדי החברה ולא על קבלני חוץ. מפטגון לקחה חלק בבניית מפעלים גדולים בישראל לאורך השנים.[דרושה הבהרה]
היסטוריה

מפטגון נוסדה בשנת 1959 בשם "ממד ישראל טכנולוגיה", כחברה המתמחה בהתקנת מערכות מכשור ובקרה לתעשייה התהליכית. על לקוחות החברה הראשונים נמנו סוגת, בתי זיקוק לנפט[1], אגן כימיקלים, מפעלים הפטרוכימיים ועוד. בשנות ה-80 הרחיבה החברה את פעילותה והחלה להעניק שירותים נוספים בתחום החשמל. בנוסף, הרחיבה פעילותה גם לתחום המכניקה והצנרת, בעיקר למפעלים העוסקים בתחומי המוליכים למחצה והמעגלים החשמליים.
בשנת 1993 הונפקה החברה בבורסה בישראל, והרחיבה פעילותה גם בפרויקטים בחו"ל.
בסוף 1998 עלו מניות החברה בכ-60%, לאחר שקודם לכן סבלו מירידה חדה, בין השאר בגלל פעילות פיקטיבית של משקיעים בבורסה שהורשעו בעקבות זאת על הרצת המניה, שלא היה קשור לחברה. באותו זמן התקיים משא ומתן למכירת החברה לחברת יו אס פילטר, אולם העסקה לא יצאה אל הפועל ובינואר 1999, נרכשה החברה על ידי חברת KSI מהולנד וניהלה פעילות ברחבי אירופה, בהקמת מפעלים משמעותיים ורחבי היקף עבור חברות תרופות, מזון ותעשייה. בשנת 2011 נרכשה החברה על ידי המשפחה של הבעלים המקורים חזרה[דרוש מקור]. בשנת 2013 עברה מיתוג מחדש תחת השם מפטגון.
כיום, פועלת מפטגון תחת הנהלה ובעלות ישראלית, ולה כ-450 מהנדסים, מנהלים, עובדי ייצור ומומחים שונים.
תחומי פעילות

חטיבת תכנון והנדסה - מספקת מכלול פתרונות לתכנון וביצוע הנדסי של מערכות תהליכיות במפעל. בנוסף מתמחה החטיבה בתכנון והספקת מערכות מודולריות Skid Mounted, המיוצרות במקביל לבניית מערכים בזמן הקמת המפעל. תחום הטכנולוגיות המתקדמות מעניק פתרונות ייחודיים על פי צורכי הלקוח בתחומי הבקרה, אבטחה, פיתוח תוכנה ומתן פתרונות טכנולוגים מתקדמים ומגוונים.
חטיבת קבלנות- פעילות החטיבה כוללת הקמה, שיפור ותחזוקה של מכניקה וצנרת תעשייתית, תחום של חשמל, מיכשור ובקרה המספק מגוון רחב של שירותים במגוון תעשיות ואף תחום המיקרואלקטרוניקה לתעשיית הסמיקונדקטור.
חטיבת ניהול פרויקטים- ניהול פרויקט מקצה לקצה בתחומים: עבודות עפר, עבודות בינוי, עבודות גמר, עבודות קונסטרוקציה, חשמל ובקרה. הפעלה ומסירה של פרויקט מושלם ללקוח.
תחומי פעילות > חטיבת חברות הבנות

חברת עין דור מערכות (2009) בע"מ – עוסקת בתכנון והקמה של חדרים נקיים.
חברת .IN.P.C בע"מ - נציגה מזה 55 שנה של חברות בינלאומיות מובילות של מערכות בקרה.
תחומי פעילות > חטיבת השקעות

Meptagon Green- מיזם לתחנת כוח הידרואלקטרית.
Trans Bio Diesel– תכנון וניהול מפעלים בתחום האנרגיה הירוקה.
מגם בטיחות - חברה המתמחה בייצור מוצרי גומי ומוצרים שונים לתעשייה הביטחונית.
חברת  TGM המספקת פתרונות אריזה יצירתיות וחכמות עבור חברות וגופים ביטחוניים מובילים מהארץ ומהעולם.
הערות שוליים

↑  ת"פ 3299/01
↑  יצחק דנון, ‏איש עסקים חשוד בהרצת מניות ממד ישראל טכנולוגיות על מנת להתחמק ממס, באתר גלובס, 27 בינואר 2000
↑  שי שלו, ‏הענק האמריקני יו.אס פילטר במו"מ לרכישת ממד טכנולוגיה ב-20 מ' ד', באתר גלובס, 23 בדצמבר 1998
↑  החלטה בעניין הודעת המיזוג בין החברות: ממד ישראל טכנולוגיה 1983 בע"מ, Kinetic Systems Netherlands B.V, רשות ההגבלים העסקיים, 28 בינואר 1999
זייד בן רעד

| --- | --- |

 לידה:  26 בינואר 1964 (בן 61) עמאן, ירדן 
 מדינה:  ירדן 
 השכלה:  כרייסט'ס קולג'  אוניברסיטת ג'ונס הופקינס 
 מעסיק:  האומות המאוחדות 
 תפקיד:  נשיא מועצת הביטחון של האו"ם 
 בן או בת זוג:  שרה זאיד, נסיכת ירדן 
 פרסים והוקרה:  Human rights defenders tulip (2018)  אביר מפקד במסדר מיכאל הקדוש וג'ורג' הקדוש (2019) 
 
זֵייד בּן רָעד בן זֵייד אל-חוסיין (בערבית: زيد بن رعد بن زيد الحسين; בתעתיק מדויק: זיד בן רעד בן זיד אלחסין; נולד ב-26 בינואר 1964) הוא בן למשפחת המלוכה הירדנית, דיפלומט ירדני לשעבר, פרופסור למשפטים וזכויות אדם באוניברסיטת פנסילבניה, במכון Perry World House, נשיא ומנכ"ל של המכון הבין-לאומי לשלום (אנ'). בעבר כיהן בתפקיד נציב העליון של האו"ם לזכויות אדם וכן מילא תפקיד מרכזי בהקמת בית הדין הפלילי הבין-לאומי.
ביוגרפיה

זייד בן רעד נולד בעמאן שבירדן, בשנת 1964. הוא התחנך באנגליה ואחר כך בארצות הברית, באוניברסיטת ג'ונס הופקינס, שם סיים תואר ראשון בשנת 1987. הוא המשיך את לימודיו באוניברסיטת קיימברידג' שבאנגליה, שם קיבל תואר דוקטור בשנת 1993. ובמקביל, למד באקדמיה הצבאית המלכותית בסנדהרסט.
קריירה

בשנת 1989 קיבל דרגת קצין בכוחות המדבר המלכותיים (ער') (הגוף שירש את הלגיון הערבי) ושירת בה עד 1994, ואז שירת כשנתיים כקצין מטה לעניינים פוליטיים בכוח האו"ם, בשטחי יוגוסלביה לשעבר (UNPROFOR).
בשנת 2004 מונה על ידי ממשלתו לראש המשלחת הירדנית שהופיעה בפני בית הדין הבין-לאומי בעניין גדר ההפרדה שהוקמה על ידי ישראל ביהודה ושומרון.
בשנת 2004, בעקבות האשמות על התעללות נרחבת שבוצעה על ידי כוחות "שומרי השלום" של האו"ם, הוא מונה ליועץ של המזכיר הכללי בנושא ניצול והתעללות מינית. הדו"ח שלו, שהופק ב-2005, סיפק לראשונה אסטרטגיה מקיפה לחיסול ניצול מיני והתעללות בפעולות שמירת השלום של האו"ם.
בין השנים 2004–2007 עמד בראש הוועדה המייעצת לקרן הפיתוח של האו"ם לנשים (אנ') (UNIFEM) והוביל את התכנון האסטרטגי של הקרן.
קריירה > שגריר

בין השנים 2007 ו-2010 כיהן בתפקיד הנציג הקבוע של ירדן לאו"ם, ולאחר מכן היה שגריר ירדן בארצות הברית ושגריר לא תושב במקסיקו. בהמשך חזר לכהן בתפקיד שגריר ירדן באו"ם.
בינואר 2014 היה נשיא מועצת הביטחון של האו"ם ועמד בראש ועדות 1533 ו-1521 של מועצת הביטחון שדנו בסנקציות נגד המשטר של הרפובליקה הדמוקרטית של קונגו והמשטר בליבריה.
קריירה > הנציב העליון של האו"ם לזכויות אדם

בשנת 2014 התפטר מתפקידו, לרגל מינויו לתפקיד הנציב העליון של האו"ם לזכויות אדם. הוא היה המוסלמי הראשון בתפקיד זה.
בנאום הבכורה שלו בפני מועצת זכויות האדם בז'נבה (ב-8 בספטמבר 2014), הוא ביקר בחריפות את דאעש והזכיר את הלקחים שנלמדו מהשואה. הוא חזר על הדברים גם בנאומו במוזיאון האמריקני לזכר השואה.
קריירה > ביקורות על התבטאויותיו כנציב

בעת מילוי תפקידו, זייד בן רעד תקף מספר ראשי מדינות שנתפסו בעינו כפוגעים, או שמדיניותם עלולה לפגוע בזכויות אדם, כמו: שנאת זרים בבריטניה תוך כדי תהליך הברקזיט, אזהרה מפני "פונדמנטליזם של שוק חופשי" (פגיעה בחלשים) וה"דמגוגיה" של דונלד טראמפ. התקפות אלו ובמיוחד על מועמדותו של טראמפ הובילו לתלונות של ממשלת רוסיה לאו"ם, ושגריר רוסיה באו"ם ויטאלי צ'ורקין אמר: "הנסיך זייד חורג מגבולותיו מעת לעת ואנחנו לא מרוצים מזה. הוא מתח ביקורת על מספר ראשי מדינות וממשלות. הוא צריך לדבוק רק בתפקידו, החשוב ביותר".